กรมส่งเสริมและพัฒนาคุณภาพชีวิตคนพิการ ร่วมกับราชวิทยาลัยจุฬาภรณ์ จัดบริการฉีดวัคซีนซิโนฟาร์มเข็มที่ 2 ให้คนพิการ
นางสาวสราญภัทร  อนุมัติราชกิจ อธิบดีกรมส่งเสริมและพัฒนาคุณภาพชีวิตคนพิการ ลงพื้นที่ ณ ศูนย์ราชการเฉลิมพระเกียรติ 80 พรรษา 5 ธันวาคม 2550 อาคารรัฐประศาสนภักดี  (อาคาร B) เพื่อตรวจเยี่ยมและให้กำลังใจคนพิการที่เข้ารับบริการฉีดวัคซีนซิโนฟาร์มเข็มที่ 2  ที่ได้รับการสนับสนุนจากราชวิทยาลัยจุฬาภรณ์ จัดสรรโควตาวัคซีนให้กระทรวงการพัฒนาสังคมและความมั่นคงของมนุษย์ (พม.) โดยกรมส่งเสริมและพัฒนาคุณภาพชีวิตคนพิการ เพื่อฉีดให้กับคนพิการ พร้อมทั้งสนับสนุนบุคลากรทางการแพทย์และเจ้าหน้าที่จิตอาสา ในการให้บริการแก่คนพิการ สำหรับวันนี้ เป็นการฉีดเข็มที่ 2 ให้เฉพาะคนพิการที่รับเข็ม 1 เมื่อวันที่ 29 ก.ค. เท่านั้น โดยได้รับข้อความ (SMS) แจ้งกำหนดนัดและลงทะเบียนยืนยันสิทธิ์ล่วงหน้ามาแล้ว เปิดให้บริการระหว่างเวลา 08.00 น.– 12.00 น.  อธิบดี พก. นำคณะผู้บริหาร ข้าราชการและเจ้าหน้าที่ในสังกัด ลงพื้นที่ให้การสนับสนุนการบริการและอำนวยความสะดวกเพื่อให้คนพิการที่เข้ารับบริการฉีดวัคซีน ได้รับความดูแลอย่างทั่วถึง นอกจากนี้ ยังได้รับการสนับสนุนด้านสถานที่จากบริษัท ธนารักษ์พัฒนาสินทรัพย์ จำกัด กรมธนารักษ์ กระทรวงการคลังและการลงทะเบียนล่วงหน้า และข้อความยืนยันเข้ารับการฉีดวัคซีนโควิด-19 จาก AIS ด้วย